**Waterford** (irsk: *Port Láirge*) er et grevskap i Irland, i provinsen Munster. Grevskapet har navn etter byen Waterford, som også er administrasjonsbyen for grevskapet. Grevskapet hadde 127 085 innbyggere ved folketellingen i 2022, byen medregnet. Det historiske utgangspunktet for grevskapet er område tilhørende den irske stammen Déise fra oldtiden og tidlig middelalder. Grevskapet er et irsktalende område, *Gaeltacht na nDéise*, sørvest i fylket.

Geografi
--------

Levning fra middelalderen i landskapet
Grevskapet Waterford har to fjellkjeder, Knockmealdownfjellene og Comeraghfjellene. Det høyeste punktet i fylket er Knockmealdown, på 472,5 moh. Den har også mange elver, blant dem Irlands tredje lengste elv, elven Suir (184 km); og Irlands fjerde lengste elv, Munster Blackwater (168 km). Waterford har en UNESCO Geopark vulkansk kystlinje på rundt 147 km med 49 strender En stor strekning av kysten er også kjent som *Copper Coast* («Kobberkysten»), og er utpekt som en UNESCO Geopark, et sted av stor geologisk betydning. Vest for Dungarvan ligger gaeltacht, en irsktalende region som omfatter områdene Ring i grevskapet Waterford og landsbyen Old Parish.

Største byer
------------

Waterford by er grevskapssetet og administrasjonsbyen; før sammenslåingen av de to Waterford-myndighetene i juni 2014 var Dungarvan grevskapssetet for Waterford County Council (grevskapsrådet).

| Rangering | By | Befolkning(folketelling i 2016) |
| --- | --- | --- |
| 1 | Waterford | 53 504 |
| 2 | Tramore | 10 381 |
| 3 | Dungarvan | 9 227 |
| 4 | Dunmore East | 1 808 |
| 5 | Portlaw | 1 742 |
| 6 | Lismore | 1 374 |

Historie
--------

Ballynageeragh-dyssen
Grevskapet Waterford er i daglig tale kjent som «The Déise», uttales *day-shah* (irsk: *Na Déise*). En tid mellom 300- og 700-tallet ble en irsk stamme kalt Déisi fordrevet fra området som utgjorde kongeriket Mide (Meath) og det som er dagens Kildare, i henhold til irsk manuskript fra middelalderen, *De causis torche n'Déssi* eller *Acuis toirge na n'Déssi* («Forsvisningen av Déisi») fra omtrentlig 700-tallet og er bevart i to ulike gammelirske versjoner, men som forteller i all vesentlig den samme fortellingen: etter å ha gjenvunnet niesen sin med vold fra ødeleggelsene til sønnen til kongen av Tara, ble Óengus Gaíbúaibthech og hans tilhengere fordrevet av kongen og sendt ut på vanding i Irland. De oppholdte seg i Leinster en til, men ble til slutt også utvist fra dette riket. Ved hjelp av list og magi greide de til å skape seg et nytt hjem i Munster.

Normanniske tårnbygning, Reginalds Tower
Det er mange megalittiske graver og stående steiner med ogham-skrifter i grevskapet.

Innflytelsen fra norrøne nordboere som kom som vikinger er merkbar. Den første urbane bosetningen som ble til byen Waterford ble opprettet av nordboere i 914. Nordboerne, opprinnelig fra Norge, fant en skjermet bukt, en strategisk beliggenhet ved elven Suir og en god handelsposisjon bidro til at det å skape Irlands første by. Woodstown, en bosetning som dateres til 800-tallet, ble oppdaget 5,5 kilometer vest for byen Waterford. Det var norrøn longphort, en befestet havn for langskip, og arkeologer har avdekket rundt 4 000 objekter, blant annet sølvbarrer, blylodd, skipsspiker, bysantinske mynter og typiske norrøne våpen benyttet i vikingtiden.

Andre arkitektoniske trekk er produkter fra den anglo-normanniske invasjonen av Irland på slutten av 1100-tallet og effektene av denne. Innflytelsen fra normannerne kan fortsatt sees med Reginald's Tower, en av de første bygningene som brukte metoden med mursteins- og mørtel som bygningskonstruksjon i Irland. Festningsverket erstattet en tidligere norrøn bygning som antagelig er videreført i navnet *Reginald*, en forvanskning av Ragnvald.

Gaeltacht
---------

*Gaeltacht na nDéise* er et gaeltacht-område i grevskapet Waterford, bestående av prestegjeldet An Rinn og An Sean Phobal. Gaeltacht na nDéise ligger 10 kilometer fra byen Dungarvan, har en befolkning på 1 816 mennesker (folketelling 2016) og omfatter et geografisk område på 62 km2. I følge folketellingen i 2016 var prosentandelen av daglige irsktalende i Gaeltacht na nDéise 45,6 %.

Referanser
----------

1. 1 2  «Census of Population 2022 – Preliminary Results», *Central Statistics Office* (Ireland).
2. ↑  Port Láirge / Waterford, *Placenames Database of Ireland*
3. ↑  «Knockmealdown», *MountainViews*
4. ↑  «Best Waterford Beaches», *South East Ireland*
5. 1 2  Geology of the Copper Coast – Copper Coast Geopark, *Copper Coast Geopark*
6. ↑  Waterford County Council, *Waterfordcoco.ie*. Arkivert fra originalen den 11. april 2011.
7. ↑  *The Expulsion of the Dessi*, CELT: Corpus of Electronic Texts
8. ↑  Meyer, Kuno (1907): «The Expulsion of the Déssi», *Ériu* **3**, s. 135-142
9. ↑   «Prehistoric Waterford tombs, dolmens and standing stones», *Prehistoricwaterford.com*. Arkivert fra originalen den 29. desember 2011
10. ↑  «Waterford city», *Ireland.com*
11. ↑  «Final Report of the Woodstown Working Group, January 2008» (PDF), *Archaeology.ie*
12. ↑  «Viking Woodstown book and audioguide», *Tii.ie*
13. ↑  «The Norman Conquest of Ireland: Invasion and History», *My Real Ireland*
14. ↑  McEneaney, Eamonn (2001): *Discover Waterford*, O'Brien Press ISBN 9780862786564; s. 70.
15. ↑  Wilson, A (2014): «The Vikings in Munster» (PDF), Birkett, T; Lee, C. red: *Languages, Myths and Finds (series vol. 3)*. Centre for the Study of the Viking Age, University of Nottingham. ISBN 9780853583004; s. 30.
16. ↑   Census 2016 Sapmap Area: Gaeltacht Ghaeltacht Phort Láirge, *Central Statistics Office* (Ireland). Arkivert fra originalen den 28. juli 2020.

Eksterne lenker
---------------

* Offisielt nettsted Rediger på Wikidata

* (en) County Waterford – kategori av bilder, video eller lyd på Commons Rediger på Wikidata

(en)  Waterford (grevskap) hos Wikivoyage

* Waterford Tourism

| * v
* d
* r
Tradisjonelle grevskap i Irland og provinsen Nord-Irland |
| --- |
| Connacht | 
* Galway
* Leitrim
* Mayo
* Roscommon
* Sligo

 | Irlands flaggNord-Irlands flagg |
| Munster | 
* Clare
* Cork
* Kerry
* Limerick
* Tipperary
* Waterford

 |
| Leinster | 
* Carlow
* Dublin
* Kildare
* Kilkenny
* Laois
* Longford
* Louth
* Meath
* Offaly
* Westmeath
* Wexford
* Wicklow

 |
| Ulster | 
* Antrim \*
* Armagh \*
* Cavan
* Donegal
* Down \*
* Fermanagh \*
* Londonderry \*
* Monaghan
* Tyrone \*

 |
| \* Grevskap i Nord-Irland (andre grevskap er i Irland)ISO 3166-2:IE |

|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** LCCN **·** BNF **·** BNF (data) **·** GeoNames **·** MusicBrainz
 |